CELEX: 52005PC0697
Language: da
Date: 2005-12-23
Title: Forslag til Rådets beslutning om bemyndigelse af Kongeriget Spanien til at anvende en foranstaltning, der fraviger artikel 11, litra A, stk. 1, og artikel 28e i Rådets sjette direktiv 77/388/EØF om harmonisering af medlemsstaternes lovgivning om omsætningsafgifter

Vigtig juridisk meddelelse

|

52005PC0697

Forslag til Rådets beslutning om bemyndigelse af Kongeriget Spanien til at anvende en foranstaltning, der fraviger artikel 11, litra A, stk. 1, og artikel 28e i Rådets sjette direktiv 77/388/EØF om harmonisering af medlemsstaternes lovgivning om omsætningsafgifter  /* KOM/2005/0697 endelig udg. */  

	[pic] | KOMMISSIONEN FOR DE EUROPÆISKE FÆLLESSKABER |Bruxelles, den 23.12.2005KOM(2005) 697 endeligForslag tilRÅDETS BESLUTNINGom bemyndigelse af Kongeriget Spanien til at anvende en foranstaltning, der fraviger artikel 11, litra A, stk. 1, og artikel 28e i Rådets sjette direktiv 77/388/EØF om harmonisering af medlemsstaternes lovgivning om omsætningsafgifter(forelagt af Kommissionen)BEGRUNDELSEBAGGRUNDEN FOR FORSLAGET |110 | Begrundelse og formål I henhold til artikel 27, stk. 1, i Rådets sjette direktiv 77/388/EØF af 17. maj 1977 om harmonisering af medlemsstaternes lovgivning om omsætningsafgifter - Det fælles merværdiafgiftssystem: ensartet beregningsgrundlag, kan Rådet med enstemmighed på forslag af Kommissionen give en medlemsstat tilladelse til at indføre særlige foranstaltninger, der fraviger bestemmelserne i direktivet, for at forenkle afgiftsopkrævningen eller for at undgå visse former for svig eller unddragelse. Ved brev registreret i Kommissionens Generalsekretariat har Kongeriget Spanien anmodet om bemyndigelse til at indføre en særlig foranstaltning, der fraviger artikel 11, litra A, stk. 1, i direktiv 77/388/EØF, og har senere over for Kommissionen bekræftet, at anmodningen også vedrører en fravigelse fra artikel 28e i direktivet. I overensstemmelse med artikel 27, stk. 2, i direktiv 77/388/EØF underrettede Kommissionen den 7. oktober 2005 de øvrige medlemsstater om Spaniens anmodning. Kommissionen underrettede den 10. oktober 2005 Spanien om, at den rådede over alle de oplysninger, som den fandt nødvendige for at kunne vurdere anmodningen. |120 | Generel baggrund I henhold til artikel 11, litra A, stk. 1, i direktiv 77/388/EØF er beskatningsgrundlaget ved levering af goder og tjenesteydelser “den samlede modværdi, som leverandøren eller tjenesteyderen modtager eller vil modtage af køberen ….”. Denne bestemmelse er normalt fyldestgørende i sager, hvor leveringen udelukkende sker i erhvervsmæssigt øjemed, og der ikke består nogen forbindelse mellem leverandøren og køberen, som kan påvirke værdien af leveringen. Hvis parterne i transaktionen er indbyrdes forbundne, forekommer det i visse tilfælde, at afgifterne på visse leveringer reduceres ved manipulering af leveringens værdi. Hvis værdien sættes lavere end normalværdien vil det for forbundne modtagere, der ikke har fuld fradragsret, mindske den indgående moms, de ikke kan fratrække. For at hindre at der opstår afgiftstab ved ændringer af værdien, har Spanien anmodet om at få lov til at ændre beskatningsgrundlaget i tilfælde af ovennævnte type, hvor beskatningsgrundlaget afviger væsentligt fra normalværdien, og leveringen foregår mellem forbundne personer. Begrebet forbundne personer er objektivt defineret og forklaret i den spanske momslov med særligt henblik på ny værdiansættelse. Forslaget giver de spanske momsmyndigheder mulighed for at anvende leveringens normalværdi (som defineret i artikel 11, litra A, stk. 1) ved beregning af momsen i stedet for den modværdi, der faktisk er betalt. Reglerne for værdiansættelse af erhvervelser inden for Fællesskabet er fastsat i artikel 28e i direktiv 77/388/EØF, som udvider reglerne i artikel 11, litra A, til erhvervelser inden for Fællesskabet. For at sikre, at leveringer af goder i indlandet og erhvervelser inden for Fællesskabet behandles på samme måde og hindre, at modforanstaltninger let vil kunne omgås ved at udnytte forbundne personer i andre medlemsstater, ønsker Spanien at udvide særordningen til også at omfatte erhvervelser inden for Fællesskabet. Forslaget vil tillade anvendelse af særordningen indtil 31. december 2009. Ordningen er tidsbegrænset for at gøre de muligt at genvurdere den i lyset af erfaringerne og evaluere et eventuelt fortsat behov. Kommissionen har imidlertid den 16. marts 2005 forelagt Rådet dokument KOM(2005) 89, som er et direktivforslag om ændring af direktiv 77/388/EØF med hensyn til visse foranstaltninger, der skal forenkle momsopkrævningen og hjælpe med til at bekæmpe svig og unddragelse, og om ophævelse af visse beslutninger om at tillade fravigelser. Direktivforslaget sigter på at rationalisere anvendelsen af artikel 27 og indeholder bl.a. bestemmelser, der dækker det samme område, som den foreslåede foranstaltning. Den foreslåede undtagelse bør derfor kun gælde, indtil de foranstaltninger, der er foreslået i det nye direktiv på dette område, træder i kraft. |130 | Gældende bestemmelser på det område, som forslaget vedrører Andre medlemsstater har fået bemyndigelse til at anvende lignende fravigelser i henhold til artikel 11, litra A, stk. 1, og artikel 28e i sjette momsdirektiv. |141 | Overensstemmelse med andre EU-politikker og -mål Ikke relevant. |HØRING AF INTERESSEDE PARTER OG KONSEKVENSANALYSE |Høring af interesserede parter |219 | Ikke relevant. |Ekspertbistand |229 | Der har ikke været behov for ekstern ekspertbistand. |230 | Konsekvensanalyse Da forslaget har til formål at bekæmpe momssvig og momsunddragelse, har det en potentielt positiv virkning, ikke mindst ved dets afsmittende virkning. Andre medlemsstater har anvendt denne fremgangsmåde, som Spanien har udpeget som et effektivt middel til at forhindre afgiftstab. Foranstaltningen er også i tråd med Kommissionens forslag i KOM(2005) 89 til rationalisering af antallet af fravigelser i henhold til artikel 27. |FORSLAGETS RETLIGE ASPEKTER |305 | Resumé af forslaget Forslaget vil bemyndige Spanien til at anvende en foranstaltning, der fraviger artikel 11, litra A, stk. 1, og artikel 28e i Rådets sjette direktiv 77/388/EØF, med henblik på at gøre det muligt at foretage en omberegning af beskatningsgrundlaget ved leveringer af goder og tjenesteydelser og ved erhvervelser inden for Fællesskabet, i de tilfælde hvor deres værdi afviger væsentligt fra normalværdien, hvis parterne er forbundne, og modtageren har begrænset fradragsret. Den nye værdi kan være leveringens normalværdi, som defineret i artikel 11, litra A, stk. 1, litra d), i sjette momsdirektiv. |310 | Retsgrundlag Artikel 27, stk. 1, i Rådets sjette direktiv 77/388/EØF af 17. maj 1977 (som ændret) om harmonisering af medlemsstaternes lovgivning om omsætningsafgifter – Det fælles merværdiafgiftssystem: ensartet beregningsgrundlag. |329 | Subsidiaritetsprincippet Forslaget falder ind under Fællesskabets enekompetence. Subsidiaritetsprincippet finder derfor ikke anvendelse. |Proportionalitetsprincippet Forslaget er i overensstemmelse med proportionalitetsprincippet af følgende grunde: |331 | Beslutningen vedrører en bemyndigelse til en medlemsstat på dennes egen anmodning og udgør ikke en forpligtelse. |332 | I betragtning af fravigelsens begrænsede anvendelsesområde står den særlige foranstaltning i rimeligt forhold til det tilstræbte mål. |Reguleringsmiddel/-form |341 | Foreslået middel: andre |342 | Andre midler vil ikke være hensigtsmæssige af følgende grund(e): I henhold til artikel 27 i Rådets sjette direktiv 77/388/EØF om harmonisering af medlemsstaternes lovgivning om omsætningsafgifter kan de fælles momsregler kun fraviges, hvis Rådet på forslag af Kommissionen træffer enstemmig afgørelse herom. En rådsbeslutning er det eneste egnede middel, da den kan rettes til en enkelt medlemsstat. |BUDGETMÆSSIGE KONSEKVENSER |409 | Forslaget har ingen indvirkninger på Fællesskabets budget. |YDERLIGERE OPLYSNINGER |Fornyet gennemgang/revision/udløbsklausul |533 | Forslaget indeholder en udløbsklausul. |1.  Forslag tilRÅDETS BESLUTNINGom bemyndigelse af Kongeriget Spanien til at anvende en foranstaltning, der fraviger artikel 11, litra A, stk. 1, og artikel 28e i Rådets sjette direktiv 77/388/EØF om harmonisering af medlemsstaternes lovgivning om omsætningsafgifter (Kun den spanske udgave er autentisk)RÅDET FOR DEN EUROPÆISKE UNION HARunder henvisning til traktaten om oprettelse af Det Europæiske Fællesskab,under henvisning til Rådets direktiv 77/388/EØF af 17. maj 1977 om harmonisering af medlemsstaternes lovgivning om omsætningsafgifter - Det fælles merværdiafgiftssystem: ensartet beregningsgrundlag[1], særlig artikel 27,under henvisning til forslag fra Kommissionen[2], ogud fra følgende betragtninger:(1) I henhold til artikel 27, stk. 1, i direktiv 77/388/EØF kan Rådet med enstemmighed på forslag af Kommissionen give en medlemsstat tilladelse til at indføre særlige foranstaltninger, der fraviger bestemmelserne i direktivet, for at forenkle afgiftsopkrævningen eller for at undgå visse former for svig eller unddragelse.(2) Kongeriget Spanien anmodede ved brev dateret 21. juni 2005 og modtaget i Kommissionens Generalsekretariat den 22. juli 2005 om tilladelse til at indføre en foranstaltning, der fraviger bestemmelserne i direktiv 77/388/EØF om beskatningsgrundlaget for moms.(3) I overensstemmelse med artikel 27, stk. 2, i direktiv 77/388/EØF underrettede Kommissionen ved brev af 7. oktober 2005 de øvrige medlemsstater om Kongeriget Spaniens anmodning. Ved brev af 10. oktober 2005 underrettede Kommissionen Kongeriget Spanien om, at den rådede over alle de oplysninger, som den fandt nødvendige for at vurdere anmodningen.(4) I henhold til artikel 11, litra A, stk. 1, litra a) i direktiv 77/388/EØF er beskatningsgrundlaget for moms ved leveringer den samlede modværdi, der betales for leveringen. Artikel 28e, stk. 1, i direktivet fastsætter beskatningsgrundlaget ved erhvervelser inden for Fællesskabet under henvisning til artikel 11, litra A.(5) Formålet med fravigelsen er at hindre afgiftstab som følge af manipulering af beskatningsgrundlaget ved leveringer af momspligtige varer, tjenesteydelser og erhvervelser inden for Fællesskabet, i tilfælde hvor sælgeren opkræver en nedsat pris til en forbunden køber, der ikke har fuld fradragsret.(6) Foranstaltningen bør målrettes, så den kun kan anvendes i tilfælde af momssvig eller momsunddragelse og kun, hvis et vist antal betingelser er opfyldt. Foranstaltningen står derfor i rimeligt forhold til det tilstræbte mål.(7) Andre medlemsstater har fået tilladelse til at anvende lignende fravigelser med henblik på at forhindre afgiftsunddragelse, som har vist sig at være effektive.(8) Fravigelser i henhold til artikel 27 i direktiv 77/388/EØF til bekæmpelse af momssvig i forbindelse med beskatningsgrundlaget for leveringer mellem forbundne parter er omfattet af Kommissionens direktivforslag af 16. marts 2005 om rationalisering af visse fravigelser i henhold til denne artikel[3]. Denne fravigelse bør derfor kun gælde indtil dette direktiv træder i kraft.(9) Fravigelsen vil sikre det skyldige momsbeløb i det endelige forbrugsled og har ingen negativ indvirkning på De Europæiske Fællesskabers egne indtægter i form af moms -VEDTAGET FØLGENDE BESLUTNING:Artikel 1Som en fravigelse fra artikel 11, litra A, stk. 1, og artikel 28e i direktiv 77/388/EØF bemyndiges Kongeriget Spanien til at sikre, at beskatningsgrundlaget ved leveringer af varer og tjenesteydelser eller erhvervelser af varer inden for Fællesskabet er det samme som normalværdien, som defineret i artikel 11, litra A, stk. 1, litra d), i direktiv 77/388/EØF, hvis modværdien er væsentligt lavere end normalværdien, og modtageren af leveringen eller – i tilfælde af erhvervelser inden for Fællesskabet – erhververen ikke har fuld fradragsret i henhold til artikel 17 i direktiv 77/388/EØF.Foranstaltningen må kun bruges med henblik på at modvirke skattesvig eller –unddragelse og i tilfælde hvor den modværdi, som ellers ville udgøre beskatningsgrundlaget, er påvirket af familiemæssige, ledelsesmæssige, ejerskabsmæssige, finansielle eller retlige bindinger, som defineret af medlemsstatens nationale lovgivning. Retlige bindinger omfatter i denne forbindelse også det formelle forhold mellem arbejdsgiver og arbejdstager.Artikel 2Den tilladelse, der gives i henhold til artikel 1, udløber på ikrafttrædelsesdatoen for et direktiv om rationalisering af fravigelser i henhold til artikel 27 i direktiv 77/388/EØF med henblik på bekæmpelse af momssvig eller momsunddragelse ved værdiansættelse af leveringer mellem forbundne parter, dog senest den 31. december 2009.Artikel 3Denne beslutning er rettet til Kongeriget Spanien.Udfærdiget i Bruxelles,På Rådets vegneFormand [1] EFT L 145 af 13.6.1977, s. 1. Senest ændret ved direktiv 2004/66/EF (EUT L 168 af 1.5.2004, s. 35).[2] EUT C […] af […] s. […].[3] EUT C 125 af 24.5.2005, s.12. KOM(2005) 89.